Heloro

Heloro, Helorus, Heloros, Helorum, edo Elorus (Grezieraz: Ἔλωρος edo Ἕλωρος, Ptolomeo, Esteban Bizantziokoa edo Ἕλωρον, Scyl.; Italieraz: Eloro), Siziliako antzinako hiri bat zen, ekialdeko kostan kokaturik, Sirakusatik 40 kilometrora eta izen bereko ibaiaren aldean ESTEBAN BIZANTZIOKOA: S. V.; Vib. Seq. 11 or.. Gaur egun, hau da Noto udalerriko gune arkeologiko bat(WILSON, R.; DARMC, R.; TALBERT, S. Gillies; ELLIOTT, T.; BECKER, J.: Places: 462234 (Helorus)". Pleiades. Kontsultatutako URL  2019.02.09..

 Historia 
Helororen jatorria ezezaguna da, baina baliteke Sirakusaren kolonia bat izatea, beti haren menpekoa izan zelako. Lehenbizi EszilaxekESKILAX:13. 168 or. aipatu zuen izen hau, baina Tuzididesek, hiriaz hitz egin gabe, askotan adierazi zuen Helorotik Sirakusarako bideaTUZIDIDES: τὴν Ἑλωρίνην ὁδόν, VI. 66, 70, VII. 80., atenastarrek hartu zutena izandako porrotaren ostean. Hieron II.ak eta erromatarrek K.a. 263an sinatutako itunaren arabera DIODORO SIKULO: XVIII, Exc. H. 50 or.,Αἰλώρων izenaren idazkera ez da zuzena., Heloro Sirakusako gobernuaren pean geratu zen. Bigarren Gerra Punikoan, nahiz eta kartagotarren alde egon, Marko Klaudio Martzelok berreskuratu zuen, K.a 214anTITO LIVIO: XXIV. 35..

Erromatar garaian, Sirakusaren menpekoa izan zen, agian autonomiarik gabe, baina Zizeronen pasarte bateanZIZERON: In Verrem, III. 48. civitas bat zela adierazten da. Aurrerago, politikariak berriro aipatzen du ZIZERON: In Verrem, V. 34 kostaldeko auzo moduan, non piratek Verresek betetako itsasontziak eraso zituzten. Pliniok, berriz, ez dauka Heloro Siziliako hirien arteanPLINIO ZAHARRA: XXXII. 2., bakarrik dio izen horrekin gaztelu bat zegoela Heloro ibaiko iparraldean, baina Ptolomeoren idazkietanPTOLOMEO: III. 4. § 15. Heloros izeneko hiri bat agertzen da.

Fazelloren garaian, oraindik agerian zeuden hondakinak Heloro ibaiko iparraldean, kostatik 1,5 kilometrora. Nabarmenenak antzoki batenak ziren, (jendeak Colisseo deitzen bazuen ere) baina harresien eta eraikinen atalak ikusgai zeuden ere. Zaila da jakitea zenbatekoa zen hiriko hedadura material asko desagertu delako, baina oraindik hiria eta itsasoaren artean zutabe edo monumentu bat dago. Hori harri handiz eginda dago eta zutik jarri zen idulki karratu baten gainean. Uste da sirakusarrek altxatutako monumentu bat zela, atenastarren gaineko garaipena ospatzeko, baina hori ez dago argi. Era berean, Asinaro ibaiaren ondoan eraiki lezakete adierazteko atenastarrek ez zutela inoiz gurutzatuFAZELLO, Tommaso. IV. 2. 215 or.; CLÜVER, P.: Sicil. 186 or.; SMYTH, William Henry: Sicily, 179 or.; HOARE, Richard: Classical Tour, II. liburukia, 136 or..

 Erreferentziak 

 Kanpo estekak 
 Official website (italieraz)
 Artikulu honek jabari publikoko informazioa erabiltzen du: SMITH, William, ed. (1854–1857). Dictionary of Greek and Roman Geography. London: John Murray.

Kategoria:Siziliako historia
Kategoria:Siziliar gerrak
Kategoria:Siziliako aztarnategi arkeologikoak
Kategoria:Antzinako Greziako hiriak
Kategoria:Siziliako doriar hiriak